روسیه لیک هوادارلر فرانسه دن چیقریلدی
اروپا فوتبال مسابقه لری اوچون فرانسه گه بارگن 150 کیشی روسیه لیک افراطی طرفدارلردن 29 نفر فرانسه دن چیقریلگن لیگی بیلدیریلدی. مارسیلیا و نایس شهری نینگ کوچه لریده طرفدارلر آره سیده یوز بیرگن توقنه شوو حادثه لری باعث فرانسه لیک اداره چیلر روسیه لیک طرفدارلر اوچون خاص تدبیر آلیش نینگ شرط ایکن لیگینی بیان ایتگن ایدی. مارسیلیا قاره لاوچیسی برایس رابین "شدت حادثه لری اوچون تیارگرلیک آلیب تورگن 150 کیشی روسیه لیک افراطی طرفدارنینگ انگلستان – روسیه مسابقه سیدن آلدین یوز بیرگن حادثه لردن مسؤل ایکن لیگینی معلوم قیلدی.
رابین ایککی اولکه طرفدارلری آره سیده یوز بیرگن توقنه شوو حادثه سیده یره لنگن لرنینگ کوپراغی نینگ انگلستان لیک ایکن لیگینی بیان ایتگن ایدی. روسیه لیک طرفدارلرنینگ فرانسه دن چیقریلگن لیگینی روسیه طرفدارلر بیرلیگی باشلیغی الکسندر شپریگین تامان تأیید ایتیلدی.
مذکور تصمیم بیلن علاقه لی اوله راق فرانسه باش وزیری مانویل والزنینگ "شدت گه قول اورگن طرفدارلرنینگ فرانسه توپراقلریگه قالمس لیگی کیره ک" دیگن سوزی مثال کورستیلدی.
فرانسه ایچکی ایشلر وزیرلیگی اروپا مسابقه لری پروسه سی باشله گندن بیری حادثه لرگه قول اورگن لیکلری باعث 116 کیشی اوچون تحقیق باشله تیلگن لیگی و 63 کیشی نینگ نظارتگه آلینگن لیگینی قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
